Ass anenzu deg yennayer, ad nexdem acebbaḍ , ad nexdem amdekker , ad nexdem seksu s uyaziḍ-nni n uxxam , s uksum , s zbib , s tmellalin ayen s wayes tufiḍ akk. Ad nexdem amdekker, acebbaḍ, lbeɣrir, sebɛa n yisufar, ad nečč, win d-yussan ad yečč, nettseddiq. Wagi, zik mačči tura, ad nečč s lferḥ, tikwal ad ntteqqen lḥenni i yiqrar, ad nefreḥ, ad d-nejmeɛ arkul. Deg lǧefna-nni tameqrant, ad d nawi ḥlawat, kawkaw, ma nesɛa ṣsabi ad as-t-nkubb ɣef uqerruy-is. Ad zhun yiqrar ad asen-nefreq kulci.